เพื่อป้องกันการถูกฉ้อโกง จากการชักชวนให้ร่วมลงทุนซื้อขายในสิ่งของต่าง ๆ มีข้อควรระวังอะไรบ้าง
1.การนำเงินไปลงทุนกับคนอื่นจะต้องศึกษาข้อมูลให้ดี จำไว้ว่าหากมีกิจการที่สามารถหากำไรได้โดยง่ายจริง เจ้าของกิจการย่อมไม่ชักชวนคนอื่นมาลงทุนง่ายๆอย่างแน่นอน เพราะเขาย่อมอยากจะเก็บผลกำไรไว้แต่เพียงผู้เดียว และเขาย่อมสามารถหาเงินทุนจากแหล่งอื่นเช่นธนาคาร หรือคนใกล้ตัว มาลงทุนได้ ไม่จำเป็นต้องพึ่งเงินของคนอื่น ซึ่งโดยส่วนใหญ่จะเอาผลประโยชน์หรือผลกำไรมาล่อลวงให้ผู้เสียหายนำเงินมาลงทุน ส่วนผู้เสียหายเองก็คิดว่าจะได้ผลกำไรหรือผลตอบแทนเป็นจำนวนมากแบบง่ายๆ จึงกล้านำเงินมาลงทุน ทั้งที่ความจริงแล้ว การที่จะได้เงินผลตอบแทนง่ายๆโดยที่ตนเองไม่ต้องทำอะไรเลยหรือไม่มีความเสี่ยงในโลกของธุรกิจนั้นเป็นเรื่องที่แทบเป็นไปไม่ได้  


2.คนที่คิดจะหลอกลวงคนอื่น จำไว้ว่าอย่าคิดว่าจะหลุดพ้นไม่ต้องรับโทษใดๆ หากฝ่ายผู้เสียหายทราบความจริงทีหลัง ผู้กระทำความผิดสามารถถูกลงโทษตามกฎหมายได้
- ตามประมวลกฎหมายอาญามาตรา 341 การกระทำที่เป็นการหลอกลวงด้วยการแสดงข้อความอันเป็นเท็จ หรือปกปิดข้อความจริงอันควรบอกให้แจ้ง และด้วยการหลอกลวงเช่นว่านั้นทำให้ได้ทรัพย์สินไปจากผู้อื่น อันเป็นความผิดฐานฉ้อโกง
- ตามประมวลกฎหมายอาญามาตรา 264 การปลอมเอกสารขึ้นทั้งฉบับ และลงลายมือชื่อปลอมในเอกสาร โดยประการที่น่าเกิดความเสียหายแก่ผู้อื่นหรือประชาชน และได้ทำเพื่อให้ผู้หนึ่งผู้ใดหลงเชื่อว่าเป็นเอกสารที่แท้จริง  อันเป็นความผิดฐานปลอมเอกสาร
กฎหมายอาญาความผิดเกี่ยวกับทรัพย์ (ลักทรัพย์ ยักยอก ฉ้อโกง),กฎหมายอาญาความผิดเกี่ยวกับการปลอมและแปลง